**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų, V. V., R. D. ir J. S. prašymai pirkti nuomojamus, savivaldybei nuosavybės teise priklausančius būstus.

 Savivaldybės būsto dalies nuomininkė V. V. prašo ir sutinka rinkos verte pirkti Klaipėdos miesto savivaldybei nuosavybės teise priklausančią 31/100 būsto *(duomenys neskelbtini)*, Klaipėda, dalį (plotas 19,85 kv. m.), bendras plotas 64,05 kv. m. 31/100 būsto dalis yra iš dalies parduodamame bute su bendra virtuve ir Klaipėdos miesto savivaldybės administracijos direktoriaus 2017 m. gegužės 3 d. įsakymu Nr. AD2-397 V. V. išnuomota terminuotam laikotarpiui (būsto pirkimo procedūrų vykdymui). 30/100 būsto dalių nuosavybės teise priklauso V. V., 39/100 būsto dalys nuosavybės teise priklauso kitam privačiam asmeniui. Turto vertintojai UAB „RESTO Group“ nustatė 31/100 būsto dalies *(duomenys neskelbtini)*, Klaipėda, rinkos vertę – 9478,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto dalies nuomininkas R. D. prašo ir sutinka rinkos verte pirkti Klaipėdos miesto savivaldybei nuosavybės teise priklausančią 54,10 kv. m ploto būsto su bendra virtuve *(duomenys neskelbtini)*, Klaipėda, dalį, bendras būsto plotas 77,97 kv. m. Turto vertintojai UAB „RESTO Group“ nustatė 54,10 kv. m ploto būsto dalies *(duomenys neskelbtini)*, Klaipėda, rinkos vertę – 20478 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto dalies nuomininkė J. S. prašo ir sutinka rinkos verte pirkti Klaipėdos miesto savivaldybei nuosavybės teise priklausančią 23,87 kv. m ploto būsto su bendra virtuve *(duomenys neskelbtini)*, Klaipėda, dalį, bendras būsto plotas 77,97 kv. m. Turto vertintojai UAB „RESTO Group“ nustatė 23,87 kv. m ploto būsto dalies *(duomenys neskelbtini)*, Klaipėda, rinkos vertę – 15478 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

 Nurodytos būsto dalys nuomojamas ne socialinio būsto nuomos sąlygomis, kuriose nuomininkai išgyvenę ne trumpiau kaip 5 metus.

 Pirkėjai už perkamus būstus atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 ir 5 punktais, 26 straipsnio 1 dalimi ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, Klaipėdos miesto savivaldybės administracijos direktoriaus 2018 m. sausio 5 d. įsakymu Nr. AD2- 16 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2018 m. sausio 5 d. įsakymas Nr. AD2-16 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

2

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 45434,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 234,00 Eur.

Turto skyriaus vedėjas Edvardas Simokaitis